कोरोना पर 179 दिन बाद आई ऐसी बड़ी खुशखबरी! जानकर मिलेगी राहत
पूरी दुनिया कोरोना वायरस (Coronavirus) महामारी से लड़ रही है। भारत भी कोरोना वायरस संक्रमण से जंग कर रहा है। नौ महीनों से जारी कोरोना के खिलाफ इस जंग के बीच अब एक अच्छी खबर (Good News) आई है।
नई दिल्ली: पूरी दुनिया कोरोना वायरस (Coronavirus) महामारी से लड़ रही है। भारत भी कोरोना वायरस संक्रमण से जंग कर रहा है। नौ महीनों से जारी कोरोना के खिलाफ इस जंग के बीच अब एक अच्छी खबर (Good News) आई है। दरअसल, भारत में 179 दिन बाद कोरोना वायरस के एक्टिव मामलों (Coronavirus Active Cases) की संख्या शुक्रवार को घटकर 254254 हुई। इससे पहले 179 दिनों में कोरोना के एक्टिव मामलों की संख्या इतनी कम नहीं हुई थी।केन्द्रीय स्वास्थ्य मंत्रालय के आंकड़ों के अनुसार, देशभर में कोविड-19 के उपचाराधीन (Coronavirus Active Cases) मरीजों की संख्या घट कर शुक्रवार को 2,54,254 हो गई, जो पिछले 179 दिनों में सबसे कम है। पिछले साल छह जुलाई को उपचाराधीन लोगों की संख्या 2,53,287 थी। अभी कुल 2,54,254 लोगों का कोरोना वायरस संक्रमण का इलाज चल रहा है, जो कुल मामलों का 2.47 प्रतिशत है। आंकड़ों के अनुसार, पिछले 24 घंटे में कोविड-19 के 20,035 नए मामले (Coronavirus New Cases) सामने आने के बाद देश में संक्रमण के मामले बढ़कर शुक्रवार को 1,02,86,709 हो गए। वहीं, इस दौरान 23,181 लोग संक्रमण मुक्त भी हुए। मंत्रालय ने कहा, ‘‘पिछले 35 दिनों से लगातार, वायरस के रोजाना सामने आ रहे नए मामलों की संख्या, संक्रमण मुक्त हो रहे लोगों से कम रह रही है।’’ देश में अभी तक कुल 98,83,461 लोग संक्रमण मुक्त हो चुके हैं। मंत्रालय ने कहा, ‘‘संक्रमण मुक्त हुए लोगों और उपचाराधीन लोगों के बीच 96,29,207 का अंतर है, जो तेजी से बढ़ रहा है।’’ मंत्रालय ने बताया कि रोजाना संक्रमण मुक्त हो रहे लोगों की संख्या के नए मामले से अधिक होने से देश में मरीजों के ठीक होने की दर (Coronavirus recovery rate) भी बढ़कर 96.08 प्रतिशत हो गई। मंत्रालय ने बताया कि संक्रमण मुक्त हुए लोगों में से 77.61 प्रतिशत लोग 10 राज्यों और केन्द्र शासित प्रदेशों से थे। उसने बताया कि केरल में से एक दिन में सबसे अधिक 5,376 लोग संक्रमण मुक्त हुए। इसके बाद महाराष्ट्र में 3,612 और पश्चिम बंगाल में 1,537 लोग ठीक हुए। वहीं, नए मामले में से भी 80.19 प्रतिशत मामले 10 राज्यों और केन्द्र शासित प्रदेशों में सामने आए। केरल में सबसे अधिक 5,215 और फिर महाराष्ट्र में 3,509 नए मामले सामने आए। आंकड़ों के अनुसार पिछले 24 घंटे में 256 और लोगों की वायरस से मौत हुई। इनमें से 80.47 प्रतिशत लोग दस राज्यों और केन्द्र शासित प्रदेशों से थे। उसने बताया कि इनमें से महाराष्ट्र के 58, केरल के 30 , पश्चिम बंगाल के 29 और छत्तीसगढ़ के 21 लोग थे। मंत्रालय के आंकड़ों के अनुसार, पिछले सात दिनों से मृतक संख्या 300 से कम है। देश में कोविड-19 से मृत्यु दर 1.45 प्रतिशत है। उसने बताया कि देश में वायरस से जिन लोगों की मौत हुई है, उनमें 63 प्रतिशत लोग महाराष्ट्र, तमिलनाडु, कर्नाटक, आंध्र प्रदेश और दिल्ली के थे।